ลักษณะการประกอบธุรกิจ

ประวัติความเป็นมา

บริษัท ไทย แคปปิตอล คอร์ปอเรชั่น จำกัด (มหาชน) (“TCC”)

เดิมชื่อ บริษัท ไทยฮีทเอ็กซ์เช้นจ์ จำกัด (มหาชน) โดยมีธุรกิจเริ่มต้น คือ
การผลิตชิ้นส่วนเครื่องปรับอากาศรถยนต์ทดแทนการนำเข้า และในปี 2551 ที่ประชุมคณะกรรมการ
TCC มีมติอนุมัติให้ยกเลิกสายธุรกิจผลิตชิ้นส่วนเครื่องปรับอากาศ
และให้เริ่มดำเนินธุรกิจค้าถ่านหินเป็นธุรกิจหลักเป็นต้นมา ทั้งนี้
การเปลี่ยนแปลงที่สำคัญในช่วงระยะเวลาที่ผ่านมา 3 ปีย้อนหลัง มีรายละเอียดดังนี้

ปี 2551 เดือนมกราคม ที่ประชุมคณะกรรมการ TCC มีมติอนุมัติเริ่มดำเนินธุรกิจค้าถ่านหิน

เดือนกุมภาพันธ์ เริ่มนำเข้าถ่านหิน LOT แรก และที่ประชุมคณะกรรมการมีมติอนุมัติ ดังนี้

-   ขายหุ้น BRP ที่ถืออยู่ทั้งจำนวนให้แก่ บริษัท มิลล์คอนสตีลดินดัสทรีส์ จำกัด (มหาชน)
    (“MILL”) ในราคา 200 ล้านบาท (เท่ากับราคาที่ตราไว้ ซึ่งเป็นต้นทุนที่ TCC
    ซื้อหุ้นในครั้งแรกที่ 5 บาท/หุ้น) มูลค่าตามบัญชีในงบการเงินของบริษัท ณ 31 ธันวาคม 2550
    เท่ากับ 179.50 ล้านบาท หรือ 4.4875 บาท/หุ้น โดยความเห็นของ บริษัท แอดไวเซอรี่
    พลัส จำกัด ที่ปรึกษาทางการเงินอิสระที่ได้รับอนุญาตจากสำนักงาน กลต.
    ผู้ประเมินและให้ความเห็นในการเข้าทำรายการครั้งนี้
    สรุปว่าราคาขายดังกล่าวมีความเหมาะสม เนื่องจาก ราคาขายที่ 5 บาท/หุ้น สูงกว่า
    มูลค่าตลาดยุติธรรมคำนวณโดยวิธีปรับปรุงมูลค่าหุ้น ตามบัญชี ซึ่งเท่ากับ 4.75 บาท/หุ้น

-   แก้ไขเพิ่มเติมวัตถุประสงค์ของบริษัท เพื่อให้สอดคล้องและรองรับธุรกิจค้าถ่านหินของบริษัท

-   ย้ายที่ตั้งสำนักงานใหญ่จากที่ตั้งโรงงานเดิมซึ่งได้ขายให้บุคคลอื่นแล้ว ไปยัง เลขที่ 87/2
    อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี เขตปทุมวัน กรุงเทพฯ

เดือนมีนาคม ลงนามในบันทึกข้อตกลงซื้อขายหุ้น BRP และรับชำระเงินมัดจำจำนวน 50 ล้านบาท

  เดือนเมษายน รับชำระค่าหุ้น BRP ส่วนที่เหลือจำนวน 150 ล้านบาท และรับชำระคืนเงินกู้ 100
  ล้านบาท รวมถึงปลดภาระค้ำประกันสินเชื่อวงเงิน 345 ล้านบาท ส่งผลให้ BRP
  พ้นสภาพจากการเป็นบริษัทย่อยตั้งแต่วันที่ 30 เมษายน 2551

เดือนมิถุนายน คณะกรรมการบริษัทอนุมัติเริ่มดำเนินโครงการพัฒนาสถานที่คัดแยกและจัดเก็บถ่านหิน
อ.เขาย้อย จ.เพชรบุรี มูลค่าเงินลงทุนไม่เกิน 115 ล้านบาท

เดือนสิงหาคม คณะกรรมการบริษัทมีมติยกเลิกสายธุรกิจผลิตชิ้นส่วนเครื่องปรับอากาศ
โดยให้เลิกจ้างพนักงานและจำหน่ายสินทรัพย์ทั้งหมดของสายธุรกิจดังกล่าวให้แก่บุคคลที่ไม่มีความเกี่ยวโยง

  เดือนกันยายน ตลาดหลักทรัพย์แห่งประเทศไทยอนุมัติย้ายหมวดซื้อขายหลักทรัพย์ของบริษัท จาก
  หมวดวัสดุก่อสร้าง ภายใต้กลุ่ม อสังหาริมทรัพย์และก่อสร้าง ไปยัง
  หมวดพลังงานและสาธารณูปโภค ภายใต้กลุ่มทรัพยากร
  เพื่อให้มีความเหมาะสมและสะท้อนให้เห็นถึงโครงสร้างการประกอบธุรกิจถ่านหินของบริษัท

  แต่งตั้ง นายชลิต ลิมปนะเวช และนางนาตยา ช่วงฉ่ำ*
  เป็นกรรมการอิสระและกรรมการตรวจสอบ
  แทนกรรมการอิสระและกรรมการตรวจสอบเดิมที่ลาออกจากตำแหน่ง

  เดือนตุลาคม นายชำนิ จันทร์ฉาย ประธานกรรมการ ลาออกจากการเป็นกรรมการบริษัท
  และมีการเปลี่ยนแปลงตำแหน่งภายในคณะกรรมการตรวจสอบ โดยแต่งตั้งนายชลิต ลิมปนะเวช
  ดำรงตำแหน่งประธานกรรมการตรวจสอบ แทนนายราเมศวร์ อุปถัมพันธุ์
  ซึ่งต่อมาได้ลาออกจากตำแหน่งกรรมการอิสระและกรรมการตรวจสอบ

  เดือนพฤศจิกายน แต่งตั้ง นายไพบูลย์ สุตันติวรคุณ เป็นกรรมการอิสระและกรรมการตรวจสอบ
  แทนนาย ราเมศร์ อุปถัมพันธุ์

  * นางนาตยา ช่วงฉ่ำ ได้เปลี่ยนนามและสกุลเป็น นางสาวนาตยา อุ่ยวิรัช ในปี 2552
  เป็นต้นมา

ปี 2552 การเปลี่ยนแปลงโครงสร้างกรรมการ และฝ่ายบริหารของบริษัทที่สำคัญ

-   การเปลี่ยนแปลงประธานกรรมการบริษัท โดยที่ประชุมคณะกรรมการบริษัทครั้งที่ 4/2552
    เมื่อวันที่ 13 สิงหาคม 2552 ได้มีมติแต่งตั้งนายมั่นสิน ชัยวิกรัย
    เป็นประธานกรรมการบริษัทแทนนายชำนิ จันทร์ฉาย
    ประธานกรรมการบริษัทที่ลาออกจากตำแหน่งดังกล่าว

-   การเปลี่ยนแปลงประธานกรรมการบริหาร โดยที่ประชุมคณะกรรมการบริษัทครั้งที่ 5/2552
    เมื่อวันที่ 13 พฤศจิกายน 2552 ได้มีมติแต่งตั้ง นายเจริญชัย ชัยวิกรัย ดำรงตำแหน่ง
    ประธานเจ้าหน้าที่บริหาร แทนนายกิตติศักดิ์ ชัยวิกรัย
    ประธานเจ้าหน้าที่บริหารที่ลาออกจากตำแหน่งดังกล่าว

-   การเปลี่ยนแปลงเลขานุการบริษัท โดยที่ประชุมคณะกรรมการบริษัทครั้งที่ 5/2552 เมื่อวันที่
    13 พฤศจิกายน 2552 ได้มีมติแต่งตั้ง นายบัณฑิต โชติวรรณพร ดำรงตำแหน่งเลขานุการบริษัท
    แทนนางสาว ชื่นสุข มีโพธิ์สม เลขานุการบริษัทที่ลาออกจากตำแหน่งดังกล่าว

  การยกเลิกส่วนงานบริการขนส่งโดยเรือเดินทะเลของบริษัท
  โดยมีมติจากที่ประชุมคณะกรรมการบริษัทครั้งที่ 4/2552 เมื่อวันที่ 13 สิงหาคม 2552

ปี 2553 การเปลี่ยนแปลงโครงสร้างกรรมการ และฝ่ายบริหารของบริษัทที่สำคัญ

-   การลาออกของกรรมการผู้จัดการใหญ่ โดยที่ประชุมคณะกรรมการบริษัทครั้งที่ 4/2553
    เมื่อวันศุกร์ที่ 14 พฤษภาคม 2553
    ได้มีมติรับทราบการลาออกจากตำแหน่งกรรมการผู้จัดการใหญ่ ของ นายธีระวัฒน์ เนืองนอง

บริษัทย่อย :

1. บริษัท ทีโก้เซลส์ จำกัด (“TCS”)

TCS จดทะเบียนจัดตั้งในปี 2536 โดย TCC ถือหุ้นในสัดส่วน
99.99%ของทุนจดทะเบียนและชำระแล้วจำนวน 10,000,000 บาท TCS
ได้ดำเนินกิจกรรมด้านการตลาดสำหรับสินค้าชิ้นส่วนเครื่องปรับอากาศรถยนต์
และอาคารให้กับบริษัทมาอย่างต่อเนื่อง จนถึงช่วงไตรมาส 3/2551 ซึ่ง TCC
มีมติยกเลิกสายธุรกิจผลิตเครื่องปรับอากาศ กิจกรรมทางธุรกิจของ TCS ซึ่งชะลอตัวมานับแต่ปี
2549-2550 จึงหยุดลงตามการยกเลิกสายธุรกิจดังกล่าว ในส่วนของความผิดปกติของลูกหนี้
ศาลได้พิพากษาให้ TCS ชนะคดีความดังกล่าว ซึ่ง TCS
ได้ติดตามและพบว่าไม่มีทรัพย์สินของลูกหนี้ให้ทำการยึดได้ภายใต้กระบวนการบังคับคดี
และได้แจ้งความประสงค์ต่อเจ้าพนักงานบังคับคดีขอให้ยุติการยึดทรัพย์สินของลูกหนี้แล้ว

2. บริษัท เหล็กบูรพา อุตสาหกรรม จำกัด (“BRP”)

BRP ก่อตั้งขึ้นโดย ดร.สันติสุข ปลูกสวัสดิ์ เมื่อวันที่ 23 กันยายน 2537
โดยทำธุรกิจผลิตและจำหน่ายเหล็กเส้นคอนกรีตเสริมเหล็ก เหล็กเส้นแรงดึงสูง และเหล็กเพลา
ซึ่งในปี 2549 BRP ขายหุ้นสามัญเพิ่มทุนให้แก่ TCC โดย TCC ได้ถือหุ้นใน BRP ในสัดส่วน 69.7
% ของทุนจดทะเบียนและชำระแล้วของ BRP ณ วันแรกที่เข้าทำการถือหุ้น และเมื่อวันที่ 29
กุมภาพันธ์ 2551 ที่ประชุมคณะกรรมการบริษัท TCC ได้อนุมัติจำหน่ายเงินลงทุนใน BRP
ทั้งจำนวนให้แก่บุคคลที่ ไม่มีความเกี่ยวโยงส่งผลให้ BRP พ้นสภาพจากการเป็นบริษัทย่อยของบริษัท
ทั้งนี้ การเปลี่ยนแปลงที่สำคัญในช่วงระยะเวลาที่ผ่านมา 3 ปีย้อนหลัง มีรายละเอียดดังนี้

ปี 2549 BRP จัดหาเงินทุนจำนวน 400 ล้านบาท เพื่อชำระหนี้ให้แก่เจ้าหนี้ตามแผนฟื้นฟูกิจการ
โดย

-   200 ล้านบาท ได้จากการขายหุ้นสามัญเพิ่มทุนให้แก่ TCC ซึ่ง BRP ได้เพิ่มทุนจดทะเบียนจาก
    86.96 ล้านบาท เป็น 286.96 ล้านบาท โดยการออกหุ้นสามัญเพิ่มทุนจำนวน 40 ล้านหุ้น
    มูลค่าหุ้นละ 5.00 บาท เสนอขายให้แก่ TCC ทั้งจำนวน

-   200 ล้านบาท ได้จากเงินกู้ยืม (TCC 100 ล้านบาท และบุคคลอื่น 100 ล้านบาท)

  BRP นำเงินที่ได้รับจำนวน 384 ล้านบาท ชำระหนี้แบบเบ็ดเสร็จให้แก่เจ้าหนี้
  และไถ่ถอนภาระค้ำประกันของหลักทรัพย์ทั้งหมด เงินส่วนที่เหลือ 16 ล้านบาท
  ใช้เป็นเงินทุนหมุนเวียนในการดำเนินกิจการ

  เดือนตุลาคม ศาลล้มละลายกลางมีคำสั่งยกเลิกการฟื้นฟูกิจการของบริษัท

  เปลี่ยนแปลงกรรมการและผู้บริหารบางส่วน เข้าร่วมบริหารกิจการร่วมกับกรรมการบริหารชุดเดิม
  (นายสันติสุข ปลูกสวัสดิ์ และนายสาโรจน์ ชัยรัตนอุดมกุล) ดังนี้

-   TCC ส่งกรรมการบริษัท 3 คน เข้าร่วมเป็นกรรมการใน BRP ได้แก่ นายชำนิ จันทร์ฉาย
    เป็นประธานกรรมการ นายวิสูต กัจฉมาภรณ์ และนายธีระวัฒน์ เนืองนอง เป็นกรรมการ

-   สรรหาบุคคลภายนอกร่วมเป็นกรรมการและผู้บริหาร ได้แก่ นางนิจมาลย์ นาคไพโรจน์
    เป็นกรรมการและผู้บริหาร นายเจริญพล ฉลองความดี เป็นกรรมการ

  ทั้งนี้ โครงสร้างการบริหารงานภายในเกือบทั้งหมดคงเดิม มีการเปลี่ยนแปลงเพียง นายสาโรจน์
  ชัยรัตนอุดมกุล กรรมการและรองกรรมการผู้จัดการ เป็น กรรมการที่ปรึกษา โดยมีนางนิจมาลย์
  นาคไพโรจน์ ปฏิบัติหน้าที่ในตำแหน่งรองกรรมการผู้จัดการแทน (ดูแลฝ่ายบัญชีและการเงิน
  ฝ่ายบุคคล และฝ่ายสารสนเทศ)

ปี 2550 เดือนกุมภาพันธ์ ได้รับอนุมัติวงเงินสินเชื่อจาก TMB Bank วงเงิน 345 ล้านบาท
โดยกำหนดเงื่อนไขให้มีหลักประกัน ดังนี้

1)  จำนองที่ดินพร้อมสิ่งปลูกสร้าง และเครื่องจักร จำนวน 44 เครื่อง

2)  ค้ำประกันเต็มวงเงิน 345 ล้านบาท โดย TCC ในฐานะผู้ถือหุ้นใหญ่ และ

  ค้ำประกันส่วนตัววงเงิน 15 ล้านบาท โดย ดร.สันติสุข ปลูกสวัสดิ์
  ในฐานะผู้บริหารหลักและผู้ถือหุ้น

  3) ระบุให้ธนาคารเป็นผู้รับผลประโยชน์
  หรือค่าสินไหมทดแทนสำหรับการทำประกันภัยทรัพย์สินที่เป็นหลักประกัน

เดือนกรกฎาคม แต่งตั้งกรรมการ เพิ่ม 1 คน ได้แก่ นายธำรงค์ เชียรเตชากุล
และเพิ่มทุนจดทะเบียนจำนวน 100 ล้านบาท จาก 286.96 ล้านบาท เป็น 386.96 ล้านบาท
เสนอขายให้แก่ผู้ถือหุ้นเดิม เพื่อนำเงินที่ได้ไปชำระคืนเงินกู้ยืมบุคคลอื่น ทั้งนี้ TCC
ไม่ได้เข้าซื้อหุ้นเพิ่มทุนตามส่วน ส่งผลให้สัดส่วนการถือหุ้นของ TCC ใน BRP
ภายหลังการเพิ่มทุนครั้งนี้ ลดลงจาก 69.70% เหลือ 51.68%
และมีกลุ่มเจ้าหนี้เงินกู้ยืมบุคคลอื่นถือหุ้นรวมกันประมาณ 25.75%

  เดือนพฤศจิกายน ผู้ถือหุ้นบางส่วนของ BRP ได้ขายหุ้นให้กับนายธิติพงศ์ ตั้งพูนผลวิวัฒน์
  ทำให้มีสัดส่วนการถือหุ้นรวม 19.01% และได้รับแต่งตั้งเป็นกรรมการ และผู้บริหาร ตำแหน่ง
  กรรมการผู้จัดการใหญ่ ของ BRP

  ปี 2551 ผู้ถือหุ้นเดิมบางส่วนจำนวน 4 ราย และ TCC ได้ตกลงขายหุ้นสามัญที่ถือให้แก่ บริษัท
  มิลล์คอนสตีลอินดัสทรีส์ จำกัด (มหาชน) (MILL) จำนวนหุ้นรวม 65,862,251 หุ้น ที่ราคา 5
  บาท/หุ้น จากจำนวนหุ้นชำระแล้วจำนวน 77,392,702 หุ้น
  ภายหลังการทำรายการดังกล่าวแล้วเสร็จ BRP จะพ้นจากการเป็นบริษัทย่อยของ TCC โดย
  MILL จะดำรงสถานะเป็นบริษัทแม่ของ BRP แทน และถือหุ้นในสัดส่วน 85.10% ในส่วนของ
  TCC โอนกรรมสิทธิ์หุ้นให้กับ MILL แล้วเสร็จในวันที่ 30 เมษายน 2551

โครงสร้างบริษัทในกลุ่ม

จากเดิมในปี 2551 ที่ TCC มี บริษัทย่อย 2 บริษัท ได้แก่ บริษัท ทีโก้เซลส์ จำกัด (TCS)
และบริษัท เหล็กบูรพา อุตสาหกรรม จำกัด (BRP) และในระหว่างปี 2551 นั้น TCC
ได้ขายเงินลงทุนใน BRP ให้แก่บุคคลที่ไม่มีความเกี่ยวโยงกัน
ภาพรวมโครงสร้างการถือหุ้นในกลุ่มบริษัท ณ 31 ธันวาคม 2551 จึงคงเหลือบริษัทย่อยเพียง 1
บริษัท และต่อมาถึงปัจจุบัน ณ วันที่ 31 ธันวาคม 2552
สถานะโครงสร้างของบริษัทในกลุ่มมีรายละเอียดดังต่อไปนี้

  99.99%

ภาพรวมการประกอบธุรกิจของบริษัท และบริษัทย่อย

บริษัท ไทยแคปปิตอล คอร์ปอเรชั่น จำกัด (มหาชน) (“TCC”)

1) ธุรกิจค้าถ่านหิน: - นำเข้าและจำหน่ายถ่านหินและแร่ทั้งในประเทศและต่างประเทศ

  - ให้บริการด้านขนส่งโดยเรือเดินทะเล (บริษัทได้ยกเลิกส่วนงานบริการขนส่งโดยเรือเดินทะเล
  โดย มีมติจากที่ประชุมคณะกรรมการบริษัทครั้งที่ 4/2552 เมื่อวันที่ 13 สิงหาคม 2552)

ด้านการขาย
เน้นนำเข้าเพื่อจำหน่ายภายในประเทศให้กับกลุ่มอุตสาหกรรมที่ใช้ถ่านหินเป็นเชื้อเพลิงพลังงาน
ส่วนการขายสู่ตลาดต่างประเทศ จะพิจารณาดำเนินการเมื่อมีจังหวะโอกาส
ขั้นตอนการดำเนินงานโดยย่อของธุรกิจค้าถ่านหิน เริ่มจาก
จัดซื้อถ่านหินจากแหล่งในประเทศอินโดนีเซีย และขนส่งโดยเรือเดินทะเลมายังประเทศไทย
เพื่อส่งขายให้แก่ลูกค้า และ/หรือ
ทำการคัดขนาดเพื่อให้ได้ถ่านหินในขนาดตามต้องการก่อนจัดส่งให้ลูกค้า
โดยการคัดขนาดและจัดเก็บในช่วงแรก บริษัทว่าจ้างบุคคลอื่นเป็นผู้ดำเนินการให้
ต่อมาในช่วงกลางปี 2551 บริษัทได้ลงทุนก่อสร้างโรงคัดแยกและสถานที่จัดเก็บถ่านหิน ที่
อ.เขาย้อย จ.เพชรบุรี คาดว่าจะสามารถเริ่มดำเนินการเชิงพาณิชย์ได้ตั้งแต่ช่วงกลางปี 2552
เป็นต้นไป

2) ธุรกิจผลิตและจำหน่ายเครื่องปรับอากาศ : ผลิตและจำหน่ายชิ้นส่วนต่างๆ
ของเครื่องปรับอากาศ ทั้งส่วนที่ผลิตได้เอง เช่น คอล์ยร้อน คอล์ยเย็น ชุดเครื่องปรับอากาศ
ชุดเครื่องปรับสภาพน้ำยาแอร์ เครื่องทำความร้อนความเย็นอื่นๆ
และผลิตภัณฑ์ที่นำเข้าจากต่างประเทศ เช่น คอมเพรสเซอร์ มอเตอร์ เป็นต้น ทั้งนี้
มติที่ประชุมคณะกรรมการบริษัทครั้งที่ 7/2551 เมื่อวันที่ 13 สิงหาคม 2551
ได้อนุมัติยกเลิกสายธุรกิจผลิตชิ้นส่วนเครื่องปรับอากาศ
โดยให้จำหน่ายสินทรัพย์ทั้งหมดในสายธุรกิจดังกล่าวให้แก่บุคคลที่ไม่มีความเกี่ยวโยงให้แล้วเสร็จภายในเดือนตุลาคม
2551 และเลิกจ้างพนักงานในสายธุรกิจผลิตเครื่องปรับอากาศทั้งหมด

บริษัทย่อย

1. บริษัท ทีโก้ เซลส์ จำกัด (“TCS”)

  TCS ดำเนินกิจกรรมทางด้านการตลาดเพื่อจำหน่ายผลิตภัณฑ์เฉพาะภายในประเทศ
  โดยซื้อผลิตภัณฑ์ชิ้นส่วนเครื่องปรับอากาศรถยนต์
  และเครื่องปรับอากาศอาคารจากบริษัทและบริษัทอื่นๆ เพื่อส่งจำหน่ายในตลาดทั่วไป
  โดยเฉพาะตลาดในส่วนที่บริษัทไม่สามารถเข้าไปแข่งขันหรือกระจายสินค้าได้อย่างทั่วถึง

  ทั้งนี้ นับจาก TCC ยกเลิกสายธุรกิจผลิตเครื่องปรับอากาศในปี 2551 TCS
  ได้ชะลอและหยุดกิจกรรมทางธุรกิจลง และในส่วนของความผิดปกติของลูกหนี้ ศาลได้พิพากษาให้
  TCS ชนะคดีความดังกล่าว ซึ่ง TCS
  ได้ติดตามและพบว่าไม่มีทรัพย์สินของลูกหนี้ให้ทำการยึดได้ภายใต้กระบวนการบังคับคดี
  และได้แจ้งความประสงค์ต่อเจ้าพนักงานบังคับคดีขอให้ยุติการยึดทรัพย์สินของลูกหนี้แล้ว

2. บริษัท เหล็กบูรพา อุตสาหกรรม จำกัด (“BRP”)

  BRP ได้ดำเนินธุรกิจผลิตและจำหน่ายเหล็กเส้นคอนกรีตเสริมเหล็ก เหล็กเส้นแรงดึงสูง
  และเหล็กเพลา ซึ่งในปี 2549 BRP ขายหุ้นสามัญเพิ่มทุนให้แก่ TCC โดย TCC ได้ถือหุ้นใน BRP
  ในสัดส่วน 69.7 % ของทุนจดทะเบียนและชำระแล้วของ BRP ณ วันแรกที่เข้าทำการถือหุ้น
  และเมื่อวันที่ 29 กุมภาพันธ์ 2551 ที่ประชุมคณะกรรมการบริษัท TCC
  ได้อนุมัติจำหน่ายเงินลงทุนใน BRP ทั้งจำนวนให้แก่บุคคลที่ไม่มีความเกี่ยวโยงส่งผลให้ BRP
  และได้พ้นสภาพจากการเป็นบริษัทย่อยของบริษัท นับแต่วันที่ 30 เมษายน 2551 เป็นต้นไป

โครงสร้างรายได้

หน่วย : ล้านบาท

  ------------------------------- ---------- --------- ---------- -------- -------- -------- -------- --------
  ประเภทธุรกิจ                      ดำเนินการ   % การถือหุ้น 2551       %        2552     %        2553     %

                                  โดย        โดย TCC                                                   

  ธุรกิจถ่านหิน                                                                                            

  - จำหน่ายถ่านหิน                   TCC        100.00%   202.29     18.7%    118.84   69.9%    473.41   100.0%

  - บริการขนส่งโดยเรือเดินทะเล *      TCC        100.00%   216.97     20.1%    51.26    30.1%    -        0.0%

  ธุรกิจผลิตและจำหน่ายเครื่องปรับอากาศ   TCC        100.00%   103.71     9.6%     -        0.0%     -        0.0%
  **                                                                                                  

                                  TCS        99.99%    5.87       0.5%     -        0.0%     -        0.0%

  ธุรกิจผลิตและจำหน่ายเหล็กเส้น***      BRP        51.68%    551.85     51.1%    -        0.0%     -        0.0%

  รวม                                                  1,080.69   100.0%   170.10   100.0%   473.41   100.0%
  ------------------------------- ---------- --------- ---------- -------- -------- -------- -------- --------

*ตามมติที่ประชุมคณะกรรมการบริษัทครั้งที่ 4/2552 เมื่อวันที่ 13 สิงหาคม 2552
ได้อนุมัติยกเลิกสายงานธุรกิจบริการขนส่งโดยเรือเทะเล

**ตามมติที่ประชุมคณะกรรมการบริษัทครั้งที่ 7/2551 เมื่อวันที่ 13 สิงหาคม 2551
ได้อนุมัติยกเลิกสายธุรกิจผลิตชิ้นส่วเครื่องปรับอากาศ

***ตามมติที่ประชุมคณะกรรมการบริษัทครั้งที่ 3/2551 เมื่อวันที่ 29 กุมภาพันธ์ 2551
ได้อนุมัติให้จำหน่ายเงินลงทุนใน BRP และBRP ได้พ้นจากสถานะการเป็นบริษัทย่อยของ TCC
นับแต่วันที่ 30 เมษายน 2551 เป็นต้นไป